
I. Jogszabályi háttér



A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény
138.§ (3). bekezdése alapján a települési önkormányzat képviselőtestülete:

   g) a jegyző beszámoltatása útján ellenőrzi az adóztatást;
[bookmark: pr159]   h) tájékoztatja a lakosságot a helyi adókból származó bevételek összegéről.

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) a helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolja a helyi adóval kapcsolatos feladatokat.

A települések jegyzőinek hatáskörébe tartoznak a szabályozott helyi adók, továbbá az adók módjára behajtandó köztartozások, illetőleg ezek megállapításával, nyilvántartásával, beszedésével, kezelésével, valamint az információszolgáltatással összefüggő feladatok, emellett adóellenőrzési és végrehajtási tevékenységek, hatósági bizonyítványok kiadása is.

Az önkormányzás lényegi eleme a helyi közügyek intézése, a helyi közhatalom gyakorlása, ennek egyik fontos forrása a helyi adók rendszere. A Mötv. lehetőséget biztosít az önkormányzatnak, hogy messzemenően figyelembe vegye a lakossági igényeket és a hatáskörébe utalt kötelező feladatain túl, önként vállalja a helyi közügy önálló megoldását.

A helyi adókról szóló 1990. évi C. törvény (a továbbiakban: Htv.) 1. § (1) bekezdése alapján e törvény felhatalmazása és rendelkezései szerint a települési önkormányzat képviselőtestülete rendelettel az illetékességi területén helyi adókat valamint települési adókat vezethet be.

Az önkormányzat képviselő testülete a helyi adók fajtáit és mértékét nem eredeti jogalkotói hatáskörében, hanem felhatalmazás alapján megalkotott önkormányzati rendeletben állapíthatja meg, ezért a helyi jogalkotás során nem léphet túl a törvényi kereteken, csak a Htv-ben meghatározott esetekben és mértékig jogosult önálló szabályokat alkotni. 









A helyi adóztatás fő célja, az önkormányzat gazdálkodásának megalapozása, a gazdálkodás anyagi alapjainak erősítésével a központi függés csökkentése.

A jegyző, mint önkormányzati adóhatóság feladatait az adóigazgatási eljárás kereteiben látja el, az adózók javára illetve terhére jogokat, kötelezettségeket állapít meg.

A magyar helyi adórendszerről megállapítható, hogy európai összehasonlításban is széles mozgásteret biztosít a helyi önkormányzatok adóztatási tevékenységében, hiszen nemcsak az adómértékekről, hanem az adónemek és 2016 óta települési adó bevezetéséről is dönthetnek a helyi önkormányzatok.

A helyi adóztatás során 2018. január 1. napjától az adózás rendjéről szóló 2017. évi CL. törvényben ( a továbbiakban: Art.) foglalt szabályok szerint jár el az adóhatóság. Az eljárás során az adóigazgatási rendtartásról szóló 2017. évi CLI. törvény ( a továbbiakban: Air), az adóigazgatási eljárás részletszabályairól szóló 465/2017. (XII.28.) Kormányrendelet, valamint az adóhatóság által foganatosítandó végrehajtási eljárásokról szóló 2017.évi. CLIII. törvény (a továbbiakban: Avt.) rendelkezéseit is figyelembe kell venni.

Az új szabályozás célja, hogy ügyfélközpontú szolgáltatásokat nyújtson az adóhatóság és segítse az adózókat az adókötelezettségük teljesítésében, mindezt úgy, hogy az állami adóbevételek ne sérüljenek.
Az egyes adónemekre vonatkozó részletes szabályokat az úgynevezett egyedi adójogszabályok

· a helyi adókról szóló 1990. évi C. törvény (továbbiakban: Htv.)

· a környezetterhelési díjról szóló 2003. évi LXXXIX. törvény (továbbiakban: Ktd.)

· 2021.évtől a gépjárműadóról szóló 1991. évi LXXXII. törvény.(továbbiakban: Gjt.) 9. §-a alapján a gépjárműadóval kapcsolatos adóhatósági feladatokat az állami adó-és vámhatóság látja el. 2021-től ezen adóztatási feladat megszűnt az önkormányzati adóhatóságnál. A fennálló hátralék beszedése az önkormányzati adóhatóság feladata marad, azonban a gépjárműadó bevétel a fenti jogszabály alapján –havonta- 100 %-ban átutalásra kerül a Magyar Államkincstárnak. Még jelenleg is vannak befizetések illetve átvezetések a gépjárműadó számlára, ennek oka a téves befizetés, illetve még valamennyi adótartozás rendezése a felszólítások hatására. 




a kapcsolódó és végrehajtási rendeletek, az adók módjára  behajtandó köztartozások esetében az ezeket szabályozó alapjogszabályok tartalmazzák.

Sajószöged Község Önkormányzatának illetékességi területén a következő adónemekből származik bevétele:

- helyi iparűzési adó
- telekadó
- építményadó
- talajterhelési díj
- késedelmi pótlék
- bírság


II.  Az adóbevételek alakulása, összetétele, ezekre ható tényezők

A helyi önkormányzati rendeletek megalkotása során a helyi adópolitika alapvető célja az, hogy a lakosság jövedelmi viszonyaihoz, közteherviselő képességéhez igazodó helyi adók az önkormányzat folyamatos, állandó, stabil és előre tervezhető bevételi forrását biztosítsák. 


Az adótörvények által szabályozott befizetési határidők az önkormányzat működéséhez szükséges finanszírozást alapvetően öt befizetési időpontra osztják szét:

· a helyi iparűzési adóelőleg, telekadó és építményadó befizetési határideje: március 15.
· a második félévi helyi iparűzési adóelőleg, telekadó és építményadó befizetési határideje: szeptember 15.
· a talajterhelési díj bevallásának és befizetésének határideje: március 31.
· a tárgyévet megelőző adóév helyi iparűzési adóbevallási határidejéhez kapcsolódóan adókülönbözet befizetési határideje május 31.











Az adóbevételek teljesülését a következő táblázat mutatja. 


A teljesítés a 2022. december 02. napjáig beérkezett befizetéseket tartalmazza. 

	
	
	
	
	
	
	adatok e Ft-ban

	Ssz
	Adónem
	Adózók száma
	Folyó évi kivetés
	Helyesbített folyó évi kivetés
	Befizetés
	Hátralék

	1
	Építményadó
	169
	  3 515
	  5 251
	  3 350
	          1 901

	2
	Telekadó
	   5
	99 540
	99 540
	99 360
	             180

	3
	Helyi iparűzési adó
	  244
	168 124
	     242 297
	167 279
	75 018( nem esedékes 69 422 )

	4
	Helyi adók összesen
	  418
	271 179
	347 088
	269 989
	      77 099(nem esedékes 69 422)

	5
	Pótlék
	   896
	     3 046
	    6242
	     360
	        5 882

	6
	
Mindösszesen
	1 314
	 274  225
	 353 330
	270 025
	82 981  (nem esedékes 69 422)



2021 évben fontos változások történtek a helyi adóztatásban, amik elsősorban az adózók érdekeit szolgálták. A legnagyobb adóbevételeket csökkentő intézkedés, hogy az iparűzési adó (adóelőleg) 2022-ben is a felére (2 % helyett 1%) csökkent a 4 milliárd forint árbevétel vagy mérlegfőösszeg alatti kis- és középvállalkozások, valamint az egyéni vállalkozások körében.
A helyi adókról szóló 1990. évi C. törvény (továbbiakban Htv.) 51/L-O.§-ai tartalmazzák a 2022. évben végződő adóévben érvényes, a mikro, kis- és középvállalkozásokra vonatkozó 1 %-os helyi iparűzési adómérték-kedvezmény szabályozását, az érintett vállalkozások körét és az adókönnyítés érvényesítésének lehetőségeit.





Az iparűzési adót érintően az adózók választhattak, hogy 2021-2022. évben már érvényesítik vagy sem az iparűzési adóelőleg-fizetésnél a biztosított adóelőnyt. Ehhez egy nyilatkozatot (21-22 NYHIPA) kellett tenniük. Ezt a nyilatkozatot a székhelye, telephelye szerinti önkormányzati adóhatóságnál kellett benyújtani, ha élni kívántak az „adóelőleg felezés” lehetőségével.
 Az említett nyilatkozat kizárólag az állami adó- és vámhatóságon keresztül, elektronikus úton, az állami adó- és vámhatóság által rendszeresített elektronikus nyomtatványon volt benyújtható.
Az így feldolgozott nyilatkozatok alapján meg nem fizetendő előlegrészlet összegével (1 %) az önkormányzati adóhatóság a mikro-, kis- és középvállalkozás iparűzési adóelőleg-kötelezettsége csökkent.
( Sajószögeden így a 2 %-os általános adómérték helyett 1 %-os adómértékkel adózhatnak 2022. adóévben is )
Kata adózásban történt változások:
A kisadózó vállalkozók tétételes adójáról szóló 2022. évi XIII. törvény (Kata tv.) 16-18 §-ai 2022. szeptember1-jei hatállyal több ponton is módosították a helyi adókról szóló 1990. évi C. törvényt. A változások lényege, hogy a kisadózó vállalkozások tételes adójáról és a kisvállalati adóról szóló 2012. évi CXLVII. törvény
szerinti kisadózó vállalkozások tételes adója, a „régi KATA”, mint adózási mód 2022. augusztus 31-ével – a törvény erejénél fogva – megszűnt.
A Htv. 39/B. §-ában szabályozott, egyszerűsített, tételes iparűzési adómegállapítás lehetősége csak a Kata tv. („új KATA”) hatálya alá tartozókra 2022. szeptember 1-jétől vehető igénybe. 
Ha egy adott vállalkozó az új KATA szerint szeretne adózni, azt be kell jelenteniük a NAV-hoz, illetve ha így kíván adózni az iparűzési adóban az önkormányzati adóhatóság felé is.





 A helyi adókról szóló törvény értelmében az új KATA-alanyok számára nyitva álló adóalap-megállapítás választását a vállalkozó bejelentkezési nyomtatványon, a kisadózó vállalkozások tételes adójának hatálya alá tartozás kezdő napjától (azaz, szeptember 1-től) számított 45 napon belül kellett bejelenteni az önkormányzati adóhatóság számára.
Nem elegendő a Nemzeti Adó- és Vámhivatalnál választani az új KATÁ-t, hanem amennyiben a helyi iparűzési adóban az önkormányzati adóhatóságnál is ilyen alapon kíván adózni és már az állami adóhatóságnál is ezt az adózási formát választotta, úgy ezt az igényét külön be kell - elektronikus úton- jelenteni az előírt nyomtatványon önkormányzati adóhatóságunk felé.
A huszonötezer főnél nem nagyobb lakosságszámú települési önkormányzat a 2022. évben kieső iparűzési adóbevételének összegével megegyező összegben a központi költségvetésből támogatásra jogosult.

A támogatást két egyenlő részletben – a szükséges támogatási összeg ismeretében –, legkésőbb 2022. június és 2022. október hónapban kellett folyósítani.

Az adózók adataiban bekövetkezett változásokat a Nemzeti Adó- és Vámhivatal adja át hivatalunknak.( Nav adatszolgáltatás)

A helyi iparűzési adó hátralék tartalmazza a nem esedékes, azaz a márciusi előlegeket is, de ezek még valójában nem hátralékok, mivel a fizetési kötelezettség 2023. március 15.-e. Az adózók száma az építményadó táblázatban az adófizetésre kötelezetteken kívül azokat is tartalmazza, akiket a rendeletünk alapján korábban már mentesítettünk.

A pótléktartozás a felszámolás alatt álló vállalkozás pótlékát is magában foglalja.













Az adóbevételek az előző év azonos időszakához képest növekedést mutatnak. A kieső iparűzési adóbevételének összegével megegyező összegű támogatást két egyenlő részletben nettó finanszírozás keretében kapja meg az önkormányzat.

                        (2021. évben: 236 538 e Ft) - (2022. évben: 270 025 e Ft)
 






2018. január 1-jétől valamennyi adózó számára az adóhatóság előtt intézhető ügyek teljes egészében elektronikus úton intézhetővé váltak. A kapcsolattartás formáját és módját az Air., Art., Eüsztv., szabályozza. Az Eüsztv-ben nevesített gazdálkodó szervezetek kötelesek adóügyeiket elektronikusan intézni. (Ide tartoznak többek között a gazdasági társaságok, szövetkezetek, az állami vállalatok, közjegyző irodák, végrehajtói irodák, egyéni cégek, egyéni vállalkozók).


A bevallási kötelezettség elektronikus teljesítésén túlmenően valamennyi egyéb beadvány elektronikus beküldését is jelenti. Egyúttal az adóhatóság is elektronikus úton tart kapcsolatot az adózókkal. A kapcsolattartás 2018. január 1-jétől a cégkapu/ügyfélkapu igénybevételével történik. 









III.  Hátralékkezelés, behajtási tevékenység

A hátralék és követeléskezelés egyre fontosabb részét képezi az adóigazgatási munkának. Az adóhatóság munkájának két jól elkülöníthető része a hátralékkezelés, valamint a tényleges végrehajtási cselekmények foganatosítása. 

Mindazokkal szemben, akik önként nem teljesítik fizetési kötelezettségeiket és hátralékot halmoznak fel, az önkormányzati adóhatóság a törvényes és tisztességes eszközök széles körének alkalmazásával következetesen lépett fel.
 Az adóhatóság feladatai közé tartozik - többek között - a hátralékkal rendelkező gazdálkodók és magánszemélyek fizetésének kikényszerítése és az adófizetők fizetési problémáinak méltányos kezelése. 

A végrehajtási eljárás célja a meg nem fizetett adótartozások behajtása. Adótartozásnak minősül a határidőben meg nem fizetett adó. Amennyiben az adóhatóság az adótartozás megfizetésére az adózót, illetve az adó megfizetésére kötelezett személyt felhívta, de a felhívás nem vezetett eredményre, a végrehajtást megindítja.

Az adóhátralék a lejárt esedékességű, behajtandó adóhátralékból, valamint a felszámolás és végelszámolás alatt lévő adózók nyilvántartott tartozásaiból tevődik össze.

A fizetési felszólítást tértivevénnyel postázzuk adózóink részére, hogy a későbbiekben bizonyítani tudjuk, hogy adós az esedékes adó/hátraléka összegéről tudott. Sok esetben fordul elő, hogy a postáról a tértivevényes levél „elköltözött” vagy „cím elégtelen” jelzéssel érkezik vissza, ebben az esetben a meglévő adatok egyeztetése, pontosítása szükséges, illetve a hiányzó adatok felkutatását el kell végezni.

A behajtási feladatok elvégzésére a törvény határidőket szab meg, az elvégzendő feladatok pontos sorrendjének betartatásával. Ezeket a folyamatokat felcserélni nem lehet. A törvényi szabályok pontos betartása mellett a fokozott behajtás az esetek többségében hónapokat, illetve éveket is jelenthet.












 A határidők betartása törvényi kötelezettségünk (pl.: határozatok kiküldése után az átvételt igazoló tértivevények feldolgozása és irathoz való csatolása, amennyiben a határozat átvétel nélkül érkezik vissza a határozat újra postázása kézbesítési vélelemmel stb.) hiszen minden esetben bizonyítanunk kell a munkánk pontos és határidőben történő elvégzését.

Munkabérre történő végrehajtás esetében meg kell keresnünk a Nemzeti Egészségbiztosítási Alapkezelőt, akik tájékoztatnak minket arról, hogy az adózóval (adóssal) kapcsolatban rendelkeznek-e foglalkoztatójára vonatkozó információval. Amennyiben igen, egy letiltási rendelvény kibocsátásával kezdeményezhetjük a tartozás munkabérből történő beszedését.

Ingatlan végrehajtásnak, az Art. alapján, csak akkor van helye, ha az adótartozás az 500 ezer forintot meghaladja.

Legvégső esetben – amennyiben a hátralék eléri az 50 000,- Ft-ot –, a Nemzeti Adó- és Vámhivatal részére átadásra kerül és a hátralék behajtását az állami adóhatóság végzi el.

Tapasztalatom szerint, azon vállalkozások, akik az önkormányzati adóhatóságnál jelentős tartozással rendelkeznek, az állami adóhatóságnak is tartoznak és előbb-utóbb felszámolás alá vagy kényszer végelszámolás alá kerülnek.

 A felszámolás alá került cégek esetében még megfelelő időben történt hitelezői igénybejelentés alapján is csekély az esély a követelések megtérülésére. Az eljárás több évig elhúzódhat, azonban a teljes lezárásáig az önkormányzati adóban nyilván kell tartani ezeket tartozásokat.

A felszámolás / végelszámolás /végrehajtás alatti cégekről a részletes kimutatást a következő táblázat tartalmazza.

	   						                  adatok eFt-ban

	Ssz.
	Adós neve
	Hipa
	Pótlék

	
	
	
	

	1
	S&B Stahlmontage Kft
	  4 182
	 1 134

	2
	Gips Construct Bt
	     484
	                 82

	
	Összesen:
	  4 666
	             1 216







A következő táblázat a helyi adó és pótlék hátralékát, illetve a feszámolás /            végelszámolás alatt álló adózók hátralékát összesítve tartalmazza:




	Megnevezés
	Adó összege (eFt)
	Pótlék összeg (eFt)
	Mindösszesen (eFt)

	Fennálló helyi adó és pótléka hátralék
	            5 596
	5 882
	11 478

	Felszámolás/végelszámolás alatti adózók tartozása
	4 666
	1 216
	5 882

	Behajtható tartozás
	   930
	4 666
	5 596










Az elmúlt évektől kezdődően nagyobb hangsúlyt kapott az adóhatósági munkában a hátralékok kezelése, a követelések behajtásában való intézkedés valamennyi adónemre kiterjedően. 
A behajtási tevékenység a szeptember 15. napja utáni fizetési határidő lejárta után kezdődik.  Első körben fizetési felszólítást kapnak a hátralékosok az új fizetési  határidő kitűzésével (8 nap) és tájékoztatást kapnak arra vonatkozóan, hogy nem teljesítés esetén a tartozás végrehajtásra kerül.





A behajtási tevékenységben az időintervallumnak kiemelkedő szerepe van: a hatékonyság növelésében igen fontos, hogy csökkenjen a reakcióidő, amely a kötelezettség meg nem fizetése és a végrehajtási eljárás megindítása között eltelik. 

A végrehajtási cselekmények előkészítése, az intézkedések megtétele, nyomon követése igen sok adminisztratív munkát igényel. Nehézséget jelentett, hogy a közvetlen információ nem állt rendelkezésre pl. pénzforgalmi számlák, munkáltató adatai. Ezeket az adatokat a társhatóságoktól kellett beszerezni: több esetben előfordult, hogy az Egészségbiztosítási pénztártól megkapott adatok alapján kiállított letiltási rendelvény eredménytelenül jött vissza, mivel az adós munkaviszonya időközben megszűnt. 

Az inkasszók esetében is előfordul, hogy az adott pénzforgalmi számlán nincs forgalom, így eredménytelen marad a végrehajtás.

Az idei évben 1133 adózó részére küldtünk ki értesítést, fizetési felszólítást.

November végétől újabb felszólításokat küldtünk ki a helyi iparűzési adó elmaradt    részének és a hozzá kapcsolódó pótléktartozás miatt.
A felszólítások már most nagyon eredményesek voltak, mivel sokan rendezték elmaradt tartozásukat a pótléktartozással együtt. Több átvezetés, túlfizetés visszautalása is rendezésre került, mivel többen tévesen fizették be az adóikat.

A végrehajtási munka decemberben tovább folytatódik, minden adósra kiterjedően:  az időközben beérkezett adatok alapján további letiltási rendelvényeket és inkasszókat bocsájtunk ki.

A saját kintlévőségek behajtásán kívül nagy számban terheli az önkormányzati adóhatóságot a más szervek által átadott úgynevezett közadók behajtása.

Ezekben az esetekben a munka ráfordítás nem áll arányban a pénzügyi bevétellel, azonban az ide vonatkozó jogszabályi előírások ezek beszedését a jegyző hatáskörébe utalja.

Ilyenek: helyszíni bírság, szabálysértési bírság, igazgatási szolgáltatási díj stb.

	Ssz.
	Adós neve
	Iparűzési adó
	Pótlék
	Telekadó
	Összesen

	1
	Best Dohány  Bt
	829
	146
	-
	975

	2
	Balogh Bútor Design Bt
	374
	42
	-
	416

	3
	Penta Industry  Kft
	301
	79
	-
	380

	4
	Kegyeleti Örökfény Kft
	296
	11
	-
	307

	  5
	Entis Proper Kft
	-
	17
	351
	368

	6
	Összesen:
	1800
	295
	351
	2446

	
	
	
	
	
	



IV. Az adóhatósági munka személyi és tárgyi feltételei, ügyiratforgalom

Az önkormányzati adóhatóság címzettje a jegyző, aki feladat- és hatáskörét a Polgármesteri Hivatal szervezetén belül az adóügyi ügyintéző (1 fő) munkáján keresztül gyakorolja. Az ASP programban több menüpontban kell rögzíteni, sokkal időigényesebb, illetve az irat szakrendszert is kell párhuzamosan használni a véglegesítések miatt, iratátadások – átvételek miatt. Az iktatott ügyiratforgalom közel 40 %-a adóval kapcsolatos.
Az adóztatás során keletkezett ügyiratok száma ügytípusonként:
										
	Ssz
	Ügyirat típusa (főszámon és alszámon együtt)
	2022. év összesen (db)

	1
	Helyi iparűzési adó
	228

	2
	Gépjárműadó
	   1

	3
	Talajterhelési díj
	  41

	4
	Építményadó
	  14

	5
	Telekadó
	   1

	6
	Adó- és értékbizonyítvány
	  97

	7
	Adóigazolások
	   0

	8
	Hatósági bizonyítvány
	  31

	9
	KKV nyilatkozatok
	252

	10
	Változás bejelentés
	  31

	12
	Felszólítás, bírság
	160

	13
	Egyenlegközlők, fizetési értesítések
	973

	14
	Átvezetési kérelem
	  11

	15
	Kiutalási kérelem
	  15

	16
	Nav adatszolgáltatás
	452

	17
	Ivóvíz,szennyvíz kérelem
	   5

	
	Összesen:
	              2311

	
	
	



 Az iktatott ügyiratok száma 2022-ben az adóigazgatási ügyek tekintetében  a KSH adatszolgáltatás szerint 1264 főszám, illetve 1772 alszám. Ez az adat magában foglalja az adó szakrendszeren keresztül küldött ügyiratok számát is.
Összefoglalva az önkormányzati adóhatóság munkája igen szerteágazó, sokrétű feladatot kell megoldani a változó jogszabályi környezetben. További feladatként határoztuk meg a megkezdett végrehajtási tevékenység következetes folytatását a kintlévőségek minél kedvezőbb alakulása érdekében. Kérem a Tisztelt Képviselő-testületet a helyi adók beszedésének értékeléséről szóló tájékoztató elfogadását.

Sajószöged, 2022. december 13.
								        dr. Boros István
                                                                                              címzetes főjegyző																								

Értékesítés

Munka1

				Értékesítés

		Helyi adó és pótléka hátralék		5554

		Felszámolás/végelszámolás alatti adózók tartozása		2259

		Behajtható tartozás		3295

				A diagram adattartománya a jobb alsó sarkánál fogva módosítható.

